PATVIRTINTA

Prienų „Revuonos“ pagr. m-klos

direktoriaus 2021 m. rugsėjo 17 d.

įsakymu Nr. (1.3)-V1-189

**PRIENŲ „REVUONOS“ PAGRINDINĖS MOKYKLOS**

**MOKINIŲ TARYBOS NUOSTATAI**

**1. BENDROSIOS NUOSTATOS**

1.1. Mokinių taryba - mokykloje nuolat veikianti Mokyklos mokinių savivaldos institucija.

1.2. Mokinių savivaldos institucijos nariai yra mokinių klasių susirinkimuose išrinkti atstovai.

1.3. Mokinių taryba yra visuomeninė organizacija, savo veikla nesiekianti pelno.

1.4. Mokinių tarybos tikslas – stiprinti mokinių socialinį aktyvumą, kelti jų kultūros lygį, įtraukti į mokyklos gyvenimą kuo daugiau mokinių.

1.5. Mokinių taryba veikia pagal nuostatus, kuriems pritaria Mokyklos taryba ir tvirtina mokyklos direktorius.

**2. MOKINIŲ TARYBOS KOMPETENCIJA**

2.1. Svarsto mokinių teisių klausimus mokykloje.

2.2. Inicijuoja, padeda organizuoti ir dalyvauja mokyklos renginiuose, akcijose, vykdomose prevencinėse programose.

2.3. Teikia siūlymus dėl mokymo organizavimo, vaikų neformaliojo švietimo programų plėtros, socialinės ir sveikatinimo veiklos.

2.4. Dalyvauja rengiant mokyklos veiklą reglamentuojančius dokumentus.

2.5. Svarsto mokyklos direktoriaus teikiamus klausimus.

2.6. Susitaria dėl institucijos veiklos organizavimo, deleguoja narius į Mokyklos tarybą.

2.7. Rūpinasi drausmės ir tvarkos užtikrinimu mokykloje.

2.8. Svarsto ir, suderinus su mokyklos vadovybe, tvirtina svarbiausių mokyklinių renginių planus.

2.9. Užmezga ir palaiko ryšius su kitomis mokyklomis, jaunimo organizacijomis, klubais, judėjimais.

2.10. Už savo veiklą Mokinių taryba atsiskaito mokinių susirinkimuose.

**3. MOKINIŲ TARYBOS UŽDAVINIAI**

3.1. Teikti mokiniams informaciją apie mokyklos Mokinių tarybos veiklą, įtraukiant visų klasių mokinius į bendrą veiklą.

3.2. Skatinti mokinius aktyviai dalyvauti mokykloje rengiamose prevencijos programose, projektuose, renginiuose.

3.3. Puoselėti mokyklos tradicijas, organizuoti renginius ir šventes.

3.4. Atstovauti ir ginti mokinių interesus mokykloje, bendradarbiaujant su mokyklos vadovais, dalykų mokytojais.

**4. MOKINIŲ TARYBOS DARBO ORGANIZAVIMAS**

4.1. Mokinių tarybą sudaro 5–10 klasių mokiniai išrinkti klasių susirinkimų metu.

4.2. Mokinių prezidentą išrenka 4–10 klasių mokiniai slaptu balsavimu, kuris yra ir Mokinių tarybos pirmininkas.

4.3. Pirmo posėdžio metu išrenka Mokinių tarybos sekretorių ir deleguoja penkis narius į Mokyklos tarybą.

4.4. Tarybos susirinkimai organizuojami ne rečiau kaip kartą per ketvirtį. Mokinių taryba gali priimti sprendimus, jeigu posėdyje dalyvauja ne mažiau kaip 2/3 Mokinių tarybos narių. Balsams pasidalijus po lygiai, lemia tarybos prezidento balsas.

4.5. Mokinių tarybos sprendimai įforminami protokolais. Sekretorius rašo protokolus ir tvarko visą dokumentaciją. Protokolus pasirašo Mokinių tarybos pirmininkas ir sekretorius.

5. MOKINIŲ TARYBOS PREZIDENTO ĮGALIOJIMAI

5.1. Organizuoti Mokinių tarybos susirinkimus.

5.2. Kartu su sekretoriumi sudaryti susirinkimų darbotvarkes.

5.3. Pirmininkauti susirinkimams.

5.4. Kontroliuoti priimtų sprendimų vykdymą.

5.5. Reprezentuoti mokyklą už jos ribų.

5.6. Atstovauti Mokinių tarybai ir mokyklai įvairiuose rajoniniuose bei respublikiniuose renginiuose.

5.7. Atstovauti Mokinių tarybos interesams, bendraujant su mokyklos administracija.

5.8. Ieškoti bendradarbiavimo galimybių su kitomis mokyklomis.

5.9. Metų pabaigoje atsiskaityti už Mokinių tarybos veiklą.

**6. MOKINIŲ TARYBOS NARIO TEISĖS IR PAREIGOS**

6.1. **Mokinių tarybos nario teisės:**

6.1.1. Rinkti ir būti išrinktam Mokinių tarybos pirmininku ar darbo grupės vadovu;

6.1.2. Dalyvauti Mokinių tarybos renginiuose;

6.1.3. Teikti siūlymus Mokinių tarybai dėl Mokinių tarybos veiklos;

6.1.4. Gauti informaciją apie Mokinių tarybos veiklą.

**6.2. Mokinių tarybos nario pareigos:**

6.2.1. Rodyti gero elgesio pavyzdį kitiems mokyklos mokiniams;

6.2.2.Laikytis mokinių tarybos nuostatų;

6.2.3. Lankyti visus Mokinių tarybos susirinkimus;

6.2.4. Esant svarbiai priežasčiai apie nedalyvavimą pranešti Mokinių tarybos pirmininkui arba sekretoriui;

6.2.5. Tiesiogiai ir aktyviai dalyvauti mokyklos gyvenime;

6.2.6. Vykdyti visus Mokinių tarybos priimtus nutarimus;

6.2.7. Informuoti klasės mokinius apie Mokinių tarybos priimtus nutarimus;

6.2.8. Dalyvauti Mokinių tarybos organizuojamuose renginiuose;

6.2.9. Padėti spręsti mokyklos mokiniams iškilusias problemas.

**7. BAIGIAMOSIOS NUOSTATOS**

7.1. Mokinių tarybos nuostatai yra dokumentas, reglamentuojantis Mokinių tarybos veiklą. Nuostatų laikytis privalo visi Mokinių tarybos nariai.

7.2. Mokinių tarybos nuostatai yra viešas dokumentas.

7.3. Mokinių tarybos nuostatai yra skelbiami Prienų „Revuonos“ pagrindinės mokyklos internetinėje svetainėje.

7.4. Mokinių tarybos nuostatų originalas saugomas mokyklos raštinėje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_